钦定古今图书集成/明伦汇编/官常典/第649卷 > 李继业
## 钦定古今图书集成/明伦汇编/官常典/第649卷 > 李继业

按《开封府志》：“‘继业，字伯耀，襄城人。领嘉靖三十四年
乙卯乡荐，任束鹿令，兴学劝农，风化大行。常命驾历
原野，有妇自耕，已而知其夫游手也，遂惩之。途次遇
童子携孝经行，税驾为之讲解，由是里塾无不谨，田
畴无不易矣。一日，直指索荷粉甚急，继业徐徐罔满
意，且白直指微物非不能办，恐从此为永例也’。直指”
衔之，继业遂谢病去。民感泣，壶浆塞于道。有老妇献
木绵线一缕，且云：“此出老妇手绩，愿以助我公制百
岁衣也。”继业为之陨泪。